Angela Lansbury

Angela Brigid Lansbury (født 16. oktober 1925, død 11. oktober 2022) var en britisk skuespiller og sanger med en karriere som strakk seg over åtti år. Hun er blant annet kjent som den nysgjerrige krimforfatteren og etterforskeren Jessica Fletcher i CBS' TV-serie Jessica Fletcher fra 1984 til 1996. Hun spilte også heks i Disney-filmen Hokus Pokus Kosteskaft og hadde stemmen til fru Potts i Skjønnheten og udyret fra 1991. 


== Oppvekst og voksenliv ==
Lansbury var det første barnet til den engelske politikeren og forretningsmannen Edgar Lansbury og den irske skuespillerinnen Moyna Macgill. Hun hadde også tre søsken, Bruce og Edgar jr., som var tvillinger, og en halvsøster, Isolde «Zil» Donham, fra morens første ekteskap. Donham var en stund gift med den britiske skuespilleren Peter Ustinov. Bruce er TV-produsent og Edgar jr. er film, teater og TV-produsent. Lansburys far, Edgar Lansbury, døde av magekreft da hun var ni år. Hennes bestefar, George Lansbury, var partileder i Labour Party. Hun er i familie med den engelske animatøren og dukketeaterdirektøren Oliver Postgate og den australskfødte akademikeren og forfatteren Coral Lansbury, som er mor til den australske politikeren Malcolm Turnbull.
I 1945 giftet hun seg med Richard Cromwell, hun var da 19 og han 48. Ekteskapet varte ikke mer enn ett år; det viste seg nemlig at Cromwell var biseksuell.I 1949 giftet hun seg med den britiskfødte skuespilleren og forretningsmannen Peter Shaw. De var gift i 54 år til Shaw døde i januar 2003. De fikk to barn sammen. Anthony Shaw, som var produsent i hennes TV-serie, Murder, She Wrote. Han er fortsatt i TV-bransjen. Hennes datter Deirdre er, sammen med sin mann, restauratører i West Los Angeles. Hun var også stemor til David Shaw, hennes manns sønn.Lansburys nevø, David Lansbury, er gift med den amerikanske skuespilleren Ally Sheedy.


== Utmerkelser ==
Lansbury ble utnevnt til Commander (CBE) of the Order of the British Empire av Elisabeth II av Storbritannia i 1994. I 2014 ble hun forfremmet til kommandørdame (DBE) av samme orden. Hun ble derved adlet og fikk rett til å føre tiltaleformen dame foran sitt navn.


== Tony Awards ==
Angela Lansbury har vunnet fem Tony Awards.
1966 – Beste kvinnelige hovedrolle i en musikal for Mame
1969 – Beste kvinnelige hovedrolle i en musikal for Dear World
1975 – Beste kvinnelige hovedrolle i en musikal for Gypsy
1979 – Beste kvinnelige hovedrolle i en musikal for Sweeney Todd
2009 – Best Featured Actress in a Play for Blithe Spirit


== Referanser ==


== Eksterne lenker ==
(en) Offisielt nettsted 
(en) Angela Lansbury – kategori av bilder, video eller lyd på Commons 
(en) Angela Lansbury – galleri av bilder, video eller lyd på Commons 
(en) Angela Lansbury på Internet Movie Database 
(no) Angela Lansbury hos Filmfront 
(sv) Angela Lansbury i Svensk Filmdatabas 
(da) Angela Lansbury på Filmdatabasen 
(da) Angela Lansbury på Scope 
(fr) Angela Lansbury på Allociné 
(en) Angela Lansbury på AllMovie 
(en) Angela Lansbury hos Rotten Tomatoes 
(en) Angela Lansbury hos TV Guide 
(en) Angela Lansbury hos The Movie Database 
(en) Angela Lansbury på Apple Music 
(en) Angela Lansbury på Discogs 
(en) Angela Lansbury på MusicBrainz 
(en) Angela Lansbury på SoundCloud 
(en) Angela Lansbury på Spotify 
(en) Angela Lansbury på Songkick 
(en) Angela Lansbury på Last.fm 
(en) Angela Lansbury på Genius — sangtekster 
(en) Angela Lansbury på AllMusic 
(en) Angela Lansbury Archive of American Television Interview spilt inn 15. september 1998